Vermiste meisie (7) se lyk gevindArgieffoto Sers. Tshegofatso Maliehe, woordvoerder van die polisie, het gesê die meisie se liggaam is Saterdagoggend in ŉ erf van ŉ huis langs ŉ skool op die dorp aangetref. Die meisie is as vermis aangemeld nadat klasmaats en ŉ onderwyser gesien het hoe sy gaan om ŉ toilet buite die skool te gebruik en nooit weer teruggekeer het klas toe nie. “Die meisie, wat steeds in haar skooluniform geklee was, is deur die eienaar van ŉ huis in Mashininistraat gevind,” het Maliehe gesê. “Volgens die huiseienaar was die liggaam in papier toegedraai toe hy dit buite in die erf gevind het.” Maliehe het gesê ŉ nadoodse ondersoek sal gedoen om die oorsaak van die meisie se dood te bepaal. ŉ Saak van moord word ondersoek en niemand is nog in verband met die voorval in hegtenis geneem nie.